wickkiey/tamil-wikipedia-markdown huggingface dataset:
# ஆறாம் தாலமி



**ஆறாம் தாலமி டோலமி** (**Ptolemy VI Philometor**, [குறிப்பு 2] பிறப்பு:கிமு:186 -இறப்பு:கிமு 145) பிந்தைய கால எகிப்திய இராச்சியத்தை ஆண்ட பண்டைய கிரேக்க தாலமி வம்சத்தின் ஆறாம் பார்வோன் ஆவார். இவர் பண்டைய எகிப்தை கிமு 180 முதல் கிமு 164 முடிய மற்றும் கிமு 163 முதல் 145 முடிய ஆட்சி செய்தார்.  

இவரது தந்தையும், பார்வோனுமான ஐந்தாம் தாலமி தனது 29 வயதில் இறந்த போது, 6 வயதான ஆறாம் தாலமி அரியணை ஏறினார். இவர் பருவ வயது அடையும் வரை இவரது தாய் முதலாம் கிளியோபாட்ரா எகிப்தின் காப்பாட்சியாராக செயல்பட்டார். ஆறாம் தாலமி தனது சகோதரியான இரண்டாம் கிளியோபாட்ராவை மணந்தார். ஆறாம் தாலமியின் குழந்தைகள் தாலமி யூபேட்டர், ஏழாம் தாலமி, கிளியோபாட்ரா தியா, (சிரியாவின் இராணி) மற்றும் மூன்றாம் கிளியோபாட்ரா ஆவார்.  

சிரியா மீதான செலூக்கியப் பேரரசின் வெளிப்புற மோதல்களாலும், அவரது இளைய சகோதரன் எட்டாம் தாலமியுடன் நடைபெற்ற உள்நாட்டுப் போரினாலும் ஆறாம் தாலமியின் ஆட்சி சீர்குலைந்தது. ஆறாவது சிரியப் போரில் (கிமு] 170–168) தாலமியின் படைகள் முற்றிலும் தோற்கடிக்கப்பட்டன மற்றும் எகிப்து இரண்டு முறை செலூக்கியப் பேரரசின் படைகளால் ஆக்கிரமிக்கப்பட்டது.  

செலூக்கியப் பேரரசின் மோதல் முடிவடைந்த சில ஆண்டுகளுக்குப் பிறகு, கிமு 164 இல் எட்டாம் தாலமியால் ஆறாம் தாலமி எகிப்திலிருந்து வெளியேற்றப்பட்டார். கீழ் எகிப்தில் உள்ளஅலெக்சாந்திரியா மக்கள் எட்டாம் தாலமிக்கு எதிராக திரும்பினர். எனவே கிமு 163 இல் ஆறாம் தாலமி மீண்டும் எகிப்தின் அரியணை ஏறினார். ஆறாம் தாலமியின் இந்த இரண்டாவது ஆட்சியில், செலூக்கியப் பேரரசு மற்றும் மற்றும் அவரது சகோதரருக்கு எதிரான மோதல்களில் மிகவும் வெற்றிகரமாக இருந்தார். எட்டாம் தாலமிக்கு ஆதரவாக கணிசமான ரோமானிய தலையீடு இருந்தபோதிலும், அவர் தனது சகோதரனை சிரைனிகாவுக்கு வெளியேற்றியதுடன், சைப்ரச்ஸ் பகுதியை ஒரு ஊஞ்சலாகப் பயன்படுத்துவதைத் திரும்பத் திரும்பத் தடுத்தார். செலூக்கியப் பேரரசின் சிம்மாசனத்திற்கான தொடர்ச்சியான போட்டியிடும் உரிமை கோருபவர்களை ஆதரிப்பதன் மூலம், எகிப்தின் ஆறாம் தாலமி, செலூக்கியப் பேரரசில் ஒரு உள்நாட்டுப் போரைத் தூண்ட உதவினார். கிமு 145 இல் ஆறாம் தாலமி செலூக்கியப் பேரரசின் சிரியாவை ஆக்கிரமித்து, ஓனோபாரஸ் போரில் மொத்த வெற்றியைப் பெற்றார். இருப்பினும் போரில் அவருக்கு ஏற்பட்ட காயங்கள் மூன்று நாட்களுக்குப் பிறகு அவரது மரணத்திற்கு வழிவகுத்தன. போரிலிருந்து கிடைத்த ஆதாயங்கள் உடனடியாக இழக்கப்பட்டு, எட்டாம் தாலமி எகிப்தின் அரியணை ஏறினார்.  

## திருமணமும் குழந்தைகளும்
ஆறாம் தாலமி தனது சகோதரியும், மனைவியுமான இரண்டாம் கிளியோபாட்ரா மூலம் பெற்ற குழந்தைகள்:  
| பெயர் | படம் | பிறப்பு | இறப்பு | குறிப்புகள் |
| --- | --- | --- | --- | --- |
| தாலமி யூபேட்டர் | கிமு 15 அக்டோபர் 166 | கிமு ஆகஸ்டு 152 | கிமு 152-இல் ஆறாம் தாலமியுடன் இணை ஆட்சியரக இருந்தார். |  |
| கிளியோபாட்ரா தியா, சிரியாவின் இராணி | கிமு 164 | கிமு 121/0 | செலூக்கியப் பேரரசரை மணந்தவர். சிரியா மாகாணத்தின் ஆட்சியராக இருந்தார். |  |
| மூன்றாம் கிளியோபாட்ரா | கிமு 160–155 | கிமு 101 | எட்டாம் தாலமியை மணந்தவர். | } |
# என். எஸ். கனிமொழி

**மரு. என். எஸ். கனிமொழி** என்கிற **கனிமொழி என்.வி.என்.சோமு**(Kanimozhi NVN Somu) ஒரு தமிழக அரசியல்வாதியும், கல்விப்பயிற்சியால் மருத்துவரும், ஆவார்.  

## பிறப்பும் கல்வியும்
கனிமொழி அவர்களின் தந்தை என். வி. என். சோமு ஒரு முன்னாள் திமுக நாடாளுமன்ற உறுப்பினர். கனிமொழி 1998 ஆம் ஆண்டு கீழ்பாக்கம் மருத்துவக் கல்லூரியில் எம்பிபிஎஸ் மற்றும் 2003 ஆம் ஆண்டு ஸ்ரீ ராமச்சந்திரா மருத்துவக் கல்லூரி மற்றும் ஆராய்ச்சி நிறுவனத்தில் முதுநிலை அறுவை சிகிச்சை (மகப்பேறியல் மற்றும் மகளிர் மருத்துவம்) படித்துள்ளார்.  

## தொழில்
கனிமொழி கோபாலபுரத்தில் அமைந்துள்ள தாய்மை மகளிர் மருத்துவமனை மற்றும் டே கேர் அறுவை சிகிச்சை மையத்தின் நிறுவனர் ஆவார், மேலும் அப்பல்லோ ஃபர்ஸ்ட் மெட் மருத்துவமனைகள், அப்பல்லோ கிராடில், மதர்ஹூட் மருத்துவமனைகள் மற்றும் எம்ஜிஎம் ஹெல்த்கேர் ஆகியவற்றில் பகுதி நேர ஆலோசகராக இருந்து வருகிறார்.  

## அரசியல்
தி.மு.க வின் மாநில மருத்துவ பிரிவு செயலாளர் மற்றும் கட்சியின் செய்தி தொடர்பாளராக உள்ள கனிமொழி 2011 ல் நடைப்பெற்ற தமிழக சட்டசபை தேர்ந்தலில் மாதவரம் ,சட்டமன்றத் தொகுதியிலும், 2016 ல் தியாகராய நகர் சட்டமன்றத் தொகுதியில் போட்டியிட்டார். 24 அக்டோபர் 2021 இல் மாநிலங்களவை உறுப்பினராக திராவிட முன்னேற்றக் கழகத்தின் மூலம் தேர்ந்தெடுக்கப்பட்டார்.,  

## குடும்பம்
கனிமொழிக்கு சிவசுப்ரமணியன் என்ற கணவரும், சோமு விக்ரம் என்ற மகனும், வேதிகா மஹாலட்சுமி என்ற மகளும் உள்ளனர்.
# பூச்சியபாதர்



**ஆச்சாரிய பூச்சியபாதர்** அல்லது **பூச்சியபாதர்** (பொ.ஊ. 464–524) என்பவர் திகம்பர சமணப் பிரிவின் புகழ்பெற்ற இலக்கண அறிஞரும் *ஆச்சாரியரும்* (மெய்யியல் அறிஞர்) ஆவார். இவரது பரந்த புலமை மற்றும் ஆழ்ந்த பக்தி என்பவற்றின் விளைவாகக் கடவுளரால் வணங்கப்பட்டதாக நம்பப்படுவதால், இவர் பூச்சியபாதர் என அழைக்கப்படுகிறார். இவர் மேலைக் கங்க அரசின் மன்னனான துர்விநிதனின் குருவாக விளங்கினார்.  

## வாழ்வு
பூச்சியபாதர் பொ.ஊ. ஐந்தாம் அல்லது ஆறாம் நூற்றாண்டில் சிறந்து விளங்கினார். இவர் பொ.ஊ. 510 இலிருந்து பொ.ஊ. 600 வரை வாழ்ந்துள்ளதாகக் கூறப்படுகிறது. திகம்பர சமணத் துறவியான பின்னர் இவருக்கு *தேவநந்தி* எனும் பெயர் வழங்கப்பட்டது. சுவர்க்கத்திலிருந்து தேவர்கள் வருகை புரிந்து இவரது பாதங்களுக்குப் பூசை செய்தமையால் பூச்சியபாதர் எனும் பெயர் பெற்றார். இவருக்கு முன்னிருந்த *ஆச்சாரிய* குந்தகுந்தர் மற்றும் *ஆச்சாரிய* சமந்தபத்திரர் போன்றோரின் படைப்புக்களால் பெரிதும் தாக்கம் பெற்றார். இவர் முற்காலச் சமண இலக்கியத் துறை அறிஞர்களில் மிகச்சிறந்தவராகக் கருதப்படுகிறார். இவர் ஒரு குறைவற்ற சமயத் தலைமை மரபையும் அகநிலை வரன்முறையையும் கொண்ட முக்கிய நல்வழிப்படுத்துபவராவார். இவர் ஒரு தலைசிறந்த யோகியும், உயரிய அகநிலை உணர்வாளரும், சிறந்த புலவரும், குறிப்பிடத் தகுந்த அறிஞரும், சிறந்த எழுத்தாளரும் பல்வேறு அறிவுத் துறைகளில் சிறந்தவருமாவார். இவர் சமக்கிருதத்தில் பா வகை மற்றும் உரைநடை இலக்கியங்களை எழுதியுள்ளார். இவர் *ஆச்சாரிய* குந்தகுந்தரின் வழிமரபின் பகுதியாகிய *நந்தி சங்க*த்தின் சமயத் தலைவராய் இருந்தார். இவர் *நந்தி சங்க*த்தின் சமயத் தலைமை வழிமரபின் பத்தாவது குருவாவார். இவர் கர்நாடகத்தில் பிராமணக் குடும்பத்தில் பிறந்தார். மாதவ பட்டரும் சிறீதேவியும் இவரது பெற்றோராவர்.  

சமயம் தொடர்பில் மட்டுமன்றி சமயம் சாராத துறைகளான ஆயுர்வேதம் மற்றும் சமக்கிருத இலக்கணம் போன்ற துறைகளில் எழுதிய முதல் சமணத் துறவி இவராயிருக்காலாமெனக் கருதப் படுகிறது. *ஆச்சாரிய* பூச்சியபாதர் சமணத்தின் ஆழ்ந்த புலமை மிக அறிஞரும் சினர்களின் வழித்தடத்தைப் பின்பற்றுகின்ற சிறந்த துறவியுமாவார். மேலும், இவர் ஒரு இலக்கண அறிஞரும், சமக்கிருதப் பாடல்கள் மற்றும் ஆயுர்வேதத்தில் சிறப்புத் தேர்ச்சி பெற்றவருமாவார்.  

*சர்வார்த்தசித்தி*யில், இருவரும் நன்மை பெறும் வகையில் ஒருவர் தனது செல்வத்தை இன்னொருவருக்கு வழங்குதலே *தான* (ஈகை) எனப் பூச்சியபாதர் வரையறை செய்துள்ளார்.  

## படைப்புகள்

- 
- 
- 
- 
- 
- 
- 
- *சைனாபிசேகம்* (சமணத் திருமுழுக்கு) - சமணச் சடங்குகள் பற்றிய படைப்பு.
- *சண்டசாத்திரம்* (யாப்பு தொடர்பான ஆய்வுக் கட்டுரை) - சமக்கிருத யாப்பிலக்கணம் பற்றிய படைப்பு.
# டி. மஸ்தான்

**டி. மஸ்தான்**(D. Masthan) (11 டிசம்பர் 1957), மருத்துவரும் திமுக அரசியல்வாதியும் ஆவார். மாநிலங்களவை உறுப்பினராக மாநிலங்களவையில் பணியாற்றியுள்ளார்.  

## அரசியல் வாழ்க்கை
11 டிசம்பர் 1957 இல் தஸ்தகீர் என்பவருக்கு மகனாகப் பிறந்தார். 27-07-1995 முதல் 02-04-197 மற்றும் 27-07-2001 வரை மாநிலங்களவைக்கு, அதிமுக சார்பாக தேர்ந்தெடுக்கப்பட்டார். அதிமுகவிலிருந்து விலகி பின்னர் திமுகவில் இணைந்த இவர், திமுகவின் மாநில சசிறுபான்மையினர் நலச் செயலாளராக இருந்து வந்தார்  

## குடும்பம்
மஸ்தானுக்கு சிவபாக்கியம் என்ற மனைவி உள்ளார்.  

## இறப்பு
22 டிசம்பர் 2022 காரில் திருச்சி நோக்கி பயணித்தபோது சிலரால் கொல்லப்பட்டு இறந்தார்.
# தாவுத் அலி மிர்சா

**தாவுத் அலி மிர்சா** (Dawood Ali Mirza - பிறப்பு 23 செப்டம்பர் 1907 இறப்பு 21 ஆகஸ்ட் 1986), இந்திய தேசிய காங்கிரசு அரசியல்வாதி ஆவார். மாநிலங்களவை உறுப்பினராக சென்னை மாகாணம் சார்பாக 1956 ஆம் ஆண்டு தேர்ந்தெடுக்கப்பட்டு மாநிலங்களவையில் பணியாற்றியுள்ளார்.  

## பிறப்பும் கல்வியும்
தாவுத் அலி மிர்சா 23 செப்டம்பர் 1907 இல் நவாப் ரசா அலி கான் பகதூரின் மகனாக அன்றைய சென்னை மாகாணத்தின் மசூலிப்பட்டிணத்தில் பிறந்தார். பி.ஏ படித்துள்ள இவர் சில புத்தகங்களையும் எழுதியுள்ளார்.  

## அரசியல்
இந்திய தேசிய காங்கிரசு கட்சியின் சார்பில் 11-12-1956 முதல் 2-4-1962 வரை மாநிலங்களவையில், தோ்ந்தெடுக்கப்பட்டு பணியாற்றினார்.  

## குடும்பம்
தாவுத்திற்க்கு ருக்கையா மிர்சா என்கிற ஷா பேகம் என்ற மனைவி உள்ளார்.  

## இறப்பு
தாவுத் 21 ஆகஸ்ட் 1986 அன்று உயிரிழந்தார்.
# அபிலாசா குமாரி


**அபிலாசா குமாரி** (*Abhilasha Kumari)*(பிறப்பு 23 பிப்ரவரி 1956) தற்போது 23 மார்ச் 2019 முதல் இந்திய லோக்பால்அமைப்பின் நீதிபதியாக இருந்தார். இவர் 2006 முதல் 2018 வரை குஜராத் உயர்நீதிமன்றத்தில் பணியாற்றிய முன்னாள் நீதிபதியும்,2018 இல் மணிப்பூர் உயர்நீதிமன்றத்தின் முதல் பெண் தலைமை நீதிபதியாகவும் இருந்தார். இவர் குசராத்து மாநிலத்தின் மனித உரிமைகள் ஆணையத்தின் தலைவராக 17 மே 2018 முதல் 23 மார்ச் 2019 வரை இருந்தார்.  

## வாழ்க்கை
அபிலாசா குமாரி, 23 பிப்ரவரி 1956 இல் பிறந்தார். இமாச்சல பிரதேசத்தின் முன்னாள் முதல்வர் வீரபத்ர சிங் - அவரது முதல் மனைவி இரத்ன குமாரி ஆகியோரின் மகளாவார். இவர் நான்கு சகோதரிகளுக்கும் மூத்த சகோதரருக்கும் மூத்தவர்.இவர் தனது ஆரம்பக் கல்வியை சிம்லாவின் லோரெட்டோ ஆங்கிலப் பள்ளியில் படித்தார். She is the eldest of four sisters and a brother. பிப்ரவரி 9 முதல் 22 பிப்ரவரி 2018 வரை பதின்மூன்று நாட்களுக்கு மட்டுமே மணிப்பூர் உயர் நீதிமன்றத்தின் முதல் பெண் தலைமை நீதிபதியாக இருந்தார். 17 மே 2018 முதல் இந்தியாவின் குசராத்து மாநில மனித உரிமைகள் ஆணையத்தின் தலைவராக உள்ளார்.  

23 மார்ச் 2019 அன்று 3 பிற நீதித்துறை உறுப்பினர்களுடன் லோக்பால் அமைப்பின் நீதித்துறை உறுப்பினராக நியமிக்கப்பட்டார்.
# அபிராமி சுரேஷ்


**அபிராமி சுரேஷ்** (*Abhirami Suresh*) (பிறப்பு 9 அக்டோபர் 1995) இந்தியாவைச் சேர்ந்த ஓர் நடிகையும், பாடகியும், இசைக்கலைஞரும், இசையமைப்பாளரும், நிகழ்படத் தொகுப்பாளரும் ஆவார். இவர் தனது நடிப்புத் தொழிலை தான் குழந்தையாக (12 வயதில்) இருக்கும்போது *ஹலோ குட்டிச்சாத்தான்* என்ற மலையாளத்ட் தொலைக்காட்சித் தொடரின் மூலம் ஏசியாநெட்டில் தொடங்கினார்.மேலும் இவரது முதல் இசை இவரது 14 வயதில் வெளியிடப்பட்டது. *பிவேர் ஆப் டாக்ஸ்* (நாய்கள் ஜாக்கிரதை) (2014) என்ற ஒரு படத்தில் மீரா என்ற பெண் கதாபாத்திரத்தில் முதலில் நடித்தார். கப்பா தொலைக்காட்சியில் *டியர் கப்பா* என்ற இசை நிகழ்ச்சியின் தொகுப்பாளராகவும் இவர் அறியப்படுகிறார். அபிராமியும் இவரது சகோதரி அமிர்தா சுரேஷும் தங்களின் சொந்த இசை இசைக்குழுவான அம்ருதம் கமயாவின் முன்னணி பாடகர்கள். இவர்கள் தங்கள் யூடியூப் அலைவரிசையான அம்ருதம் காமய் - ஏஜி -யில் ஏஜி வலைப்பூ தொடர் மூலம் காணொலிப் பதிவு செய்வதற்கும் பெயர் பெற்றவர்கள்.  

## சொந்த வாழ்க்கை
அபிராமி, இசைக்கலைஞர் பி. ஆர். சுரேஷ் - லைலா ஆகியோருக்கு பிறந்தார். இவரது தந்தை சுரேஷ் ஒரு இந்து, தாய் லைலா ஒரு கிறிஸ்தவர் ஆவார். இவருக்கு ஐந்து வயது மூத்தவரான அம்ருதா சுரேஷ் என்ற ஒரு சகோதரி இருக்கிறார். அம்ருதாவும் பாடகராகவும், இசையமைப்பாளராகவும் இருக்கிறார். இவர்கள் கொச்சியின் இடப்பள்ளியைச் சேர்ந்தவர்கள். இசைக்கலைஞர்களின் குடும்பத்தில் (தந்தைவழி) வாழ்வது சிறு வயதிலிருந்தே இசையைத் தொடர ஊக்கமளித்தது. இவர் தனது பள்ளிகளில் பலகுரலில் பேசுவது, தனி நடிப்பு செய்வதை வழக்கமாக கொண்டிருந்தார். மேலும், ஒரு நேர்காணலில், அபிராமி தான் எப்போதும் ஒரு நடிகையாக இருக்க விரும்புவதாகவும், தான் ஒரு இசைக்கலைஞர்களின் குடும்பத்தில் இருந்து வந்தாலும், அவர் தன்னை ஒரு பாடகியாக பார்க்கவில்லை அல்லது அம்ருதம் கமய் உருவாகும் வரை இசையைத் தொடர நினைத்ததில்லை என்றும் கூறினார். பதினொன்றாம் வகுப்பு முடித்த பிறகு, நடிப்பில் சான்றிதழ் பட்டம் பெற்றார். இவர் தனது இளங்கலை படிப்பின் ஒரு பகுதியாக ஒரு குறும்படத்தை இயக்கியுள்ளார். இவர் ஆமின்டோ என்ற நகைகளின் விற்பனையை மேற்கொண்டு வருகிறார். அபிராமி வடிவழககியாகவும் இருக்கிறார். இவர் கேரளா *பேஷன் ரன்வே 2018* இல் மேடையில் நடந்து சென்றார். வனிதா என்ற இதழின் அட்டைப் பக்கத்திலும் இவள் தன் சகோதரியுடன் இடம்பெற்றிருந்தார்.  

## தொழில்

### திரைப்படம் மற்றும் தொலைக்காட்சி
அபிராமி தனது சகோதரி அம்ருதா சுரேஷ் பங்குபெற்ற ஏசியநெட்டின் இசை உண்மைநிலை நிகழ்ச்சியான *ஐடியா ஸ்டார் சிங்கர்* (2007) என்ற தொலைக்காட்சி நிகழ்ச்சியின் தொகுப்பாளர் ரஞ்சினி ஹரிதாஸ், நடுவர் சரத் ஆகியோரின் அபிப்ராயங்களுக்குப் பிறகு தனது முதல் நிகழ்ச்சியின் வாய்ப்பைப் பெற்றார். இதன் காரணமாக, ஏசியநெட்டில் ஒளிப்பரப்பான*ஹலோ குட்டிச்சாத்தான்* (2008 - 2009) என்ற குழந்தைகள் தொலைக்காட்சித் தொடரில் நடிக்க இவருக்கு வாய்ப்பு கிடைத்தது. அதில் இவர் தனது 12 வயதில் நிம்மி வேடத்தில் நடித்தார். இந்த நிகழ்ச்சி பார்வையாளர்களிடையே நல்ல வரவேற்பைப் பெற்றது. அதைத் தொடர்ந்து கேரளோத்சவம் 2009, *குலுமால்: த எஸ்கேப்* (இரண்டுமே 2009) போன்ற படங்களில் நடித்தார்.
# அஞ்சும் அசன்



**அஞ்சும் அசன்** (*Anjum Hasan*) இந்தியாவைச் சேர்ந்த ஒரு நாவலாசிரியர் ஆவார். சிறுகதை எழுத்தாளர், கவிஞர் மற்றும் பத்திரிகை ஆசிரியர் என பன்முகங்களுடன் இவர் இயங்கி வருகிறார். மேகாலயா மாநிலம் சில்லாங்கில் 1972 ஆம் ஆண்டு அஞ்சும் அசன் பிறந்தார். வடகிழக்கு மலை பல்கலைக்கழகத்தில் தத்துவப் பாடத்தில் பட்டம் பெற்றார். சில்லாங்கைச் சேர்ந்த இவர் தற்போது இந்தியாவின் கர்நாடக மாநிலம் பெங்களூரு நகரத்தில் வசிக்கிறார். கேரவன் பத்திரிகையின் ஆசிரியராக உள்ள இவர் இந்தியக் கலை அறக்கட்டளை என்ற அமைப்பிலும் பணிபுரிகிறார்.  

## தொழில்
அஞ்சும் அசனின் முதல் புத்தகம் கவிதைகளின் தொகுப்பாக இருந்தது மலை மேல் தெரு என்ற இக்கவிதை நூலை 2006 ஆம் ஆண்டு சாகித்திய அகாதமி வெளியிட்டுள்ளது. இப் புத்தகம் நார்வேயியன் மொழியில் ஒரு மலையின் உச்சியில் தெரு என வெளியிடப்பட்டது.  

2011 ஆம் ஆண்டு சூரியன்சு குப்தாசு இதை மொழிபெயர்த்தார்.  

இவரது முதல் நாவலான லூனாட்டிக் இன் மை எட்டு என்ற நூலை 2007 ஆம் ஆண்டு பெண்ணியப் பதிப்பகமான சூபான் பெங்குவினுடன் இணைந்து வெளியிட்டது. கிராசுவேர்டு புத்தக விருதுக்கு இந்நூல் 2007 ஆம் ஆண்டு தேர்ந்தெடுக்கப்பட்டது. 1990 ஆம் ஆண்டுகளின் முற்பகுதியில் சில்லாங்கில் உருவான இது, மூன்று முக்கிய கதாபாத்திரங்களின் கதைகளை ஒன்றிணைக்கிறது. மேகாலய எழுத்தாளர் சித்தார்த்த தேப் இந்நூலை அடிக்கடி படிக்கத்தூண்டும் பாடல்' என விவரித்தார்.  

இரண்டாவது நாவலான *நேட்டி, நேட்டி* 2009 ஆம் ஆண்டு ரோலி புக்சு நிறுவனம் வெளியிட்டது. 2008 ஆம் ஆண்டிற்கான மேன் ஆசிய இலக்கியப் பரிசுக்கான பட்டியலில் இப்புத்தகம் இடம்பெற்றது. 2010 ஆம் ஆண்டில் தி இந்து சிறந்த புனைகதை விருதிற்காகத் தேர்ந்தெடுக்கப்பட்டது. சில்லாங்கைச் சேர்ந்த 25 வயதான சோஃபி தாசின் கனவு நிறைந்த கதாபாத்திரத்தின் கதையை பெங்களூரில் நிறைவேற்றிக் கொள்ள தேடுவதாக நூல் அமைந்திருந்தது. தைரியமான புதிய இந்தியாவின் நடுத்தர வர்க்க இளைஞர்களின் வழக்கத்திற்கு மாறாக விடுவிக்கப்பட்ட மற்றும் எதிர்பாராத விதமாக இழந்த ஒரு பச்சாதாபமான ஓவியமே இந்த நாவல் என்று விவரிக்கப்பட்டது.  

2012 ஆம் ஆண்டு பெங்குவின் - வைக்கிங் இணைந்து வெளியிட்ட இவரது சிறுகதைத் தொகுப்பு, *டிபிக்கல்ட்டு பிளசர்சு* தி இந்து இலக்கியப் பரிசுக்கும் கிராசுவேர்டு புத்தக விருதுக்கும் தேர்ந்தெடுக்கப்பட்டது. லூனாட்டிக் இன் மை எட்டு, *நேட்டி, நேட்டி, டிபிக்கல்ட்டு பிளசர்சு நூல்கள் அனைத்தும்* ஆத்திரேலியாவில் பிராசு மங்கி புக்சு நிறுவனம் வெளியிட்டது.  

அஞ்சும் அசனின் மூன்றாவது நாவலான *தி காசுமோபோலிடன்சு* 2015 ஆம் ஆண்டு பெங்குயின் புக்சு இந்தியா நிறுவனமும் 2016 ஆம் ஆண்டில் பிரியோ புக்சு நிறுவனம் ஆத்திரேலியாவிலும் வெளியிட்டன. அஞ்சும் அசனின் இப்புதிய புத்தகமானது, சிந்தனைகளின் நாவல், அனுமானங்களை கேள்வி கேட்கும் நாவல், வீட்டிற்கு வெளியே பெண்ணைக் கொண்டாடும் நாவல் போன்ற அரிய சம்பவங்கள் நிறைந்த நாவல் என்று விமர்சிக்கப்பட்டது.  

இவர் பல்வேறு தேசிய மற்றும் சர்வதேச வெளியீடுகளுக்கும் கவிதைகள், கட்டுரைகள் மற்றும் சிறுகதைகளையும் வழங்கியுள்ளார். தற்போது தி கேரவனின் புத்தக ஆசிரியராக உள்ளார்.
# தாடம்பட்டி


**தாடம்பட்டி** (*Thadampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கவுண்டம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 39 கிலோமீட்டர் தொலைவிலும், அரூரிலிருந்து 6 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த கிராமத்தில் 209 குடும்பங்களும் 841 மக்களும் வசிக்கின்றனர். இதில் 426 ஆண்களும் 415 பெண்களும் அடங்குவர்.  

## மேற்கோள்
# நமீதா கோகலே


**நமீதா கோகலே** (*Namita Gokhale*) (பிறப்பு 1956) ஓர் இந்திய எழுத்தாளரும், இதழாசிரியரும், விழா இயக்குநரும், வெளியீட்டாளரும் ஆவார். *பரோ: ட்ரீம்ஸ் ஆஃப் பேஷன்* என்ற இவரது முதல் புதினம் 1984இல் வெளியிடப்பட்டது. பின்னர் இவர் புனைகதைகளையும் புனைகதை அல்லாதவற்றையும் எழுதியுள்ளார். மேலும் புனைகதை அல்லாத தொகுப்புகளைத் திருத்தி வெளியிட்டுள்ளார். இவர் *கித்தாப்நாமா: புக்ஸ் அண்ட் பியாண்ட்* என்ற தூர்தர்ஷன் நிகழ்ச்சியின் கருத்தாக்கத்திலும் பங்கு கொண்டிருந்தார். மேலும், ஜெய்ப்பூர் இலக்கிய விழாவின் நிறுவனராகவும் அதன் இணை இயக்குனராகவும் இருந்தார்.  

## ஆரம்பகால வாழ்க்கையும் கல்வியும்
நமீதா கோகலே 1956இல் உத்தரபிரதேசத்தின் இலக்னோவில் பிறந்தார். பின்னர் நைனித்தாலில் தனது அத்தைகளிடமும் தன்னுடைய பாட்டி சகுந்தலா பாண்டேவிடமும் வளர்ந்தார். ராஜீவ் கோகலே என்பவரை மணந்தார். இவர் ஒரு மாணவியாக இருந்தபோதே இரண்டு மகள்களைப் பெற்றார். ஜெஃப்ரி சாகரின் எழுத்துக்கள் பற்றிய பாடத்திட்டத்தில் கலந்து கொள்ள இவர் மறுத்துவிட்டார். இதனால் பல்கலைக்கழகத்தில் இருந்து நீக்கப்பட்டார். 1970களின் வெளிவந்து கொண்டிருந்த *சூப்பர்*, என்ற திரைப்பட இதழை வெளியிடத் தொடங்கினார். 1980களின் முற்பகுதியில் மூடப்படும் வரை ஏழு ஆண்டுகள் இந்த இதழை தொடர்ந்து வெளியிட்டார். *சூப்பர்* மூடப்பட்ட பிறகு, இவர் தனது முதல் புதினமாக மாறிய கதையை எழுதத் தொடங்கினார். 2013ஆம் ஆண்டில் தி இந்துவுக்கு எழுதிய இரக்சா குமாரின் கூற்றுப்படி, "*கித்தாப்நாமா: புக்ஸ் அண்ட் பியாண்ட்*" இந்திய இலக்கியத்தின் பன்மொழி பன்முகத்தன்மையை வெளிப்படுத்த முயன்றது. புத்தகக் கடைகள் தொழில்நுட்ப எழுத்து மற்றும் சுய உதவி புத்தகங்களால் மூழ்கடிக்கப்படாத நேரத்தை இது நினைவூட்டுகிறது; இலக்கியம் மற்றும் தரமான எழுத்து நேரத்தை வீணடிப்பதாக கருதப்படாதபோது; வாசிப்பின் இன்பத்தை பலர் அனுபவித்தபோது."  

இவர் வில்லியம் தால்ரிம்பில்,சஞ்சோய் கே ராய் ஆகியோருடன் ஜெய்ப்பூர் இலக்கிய விழாவின் நிறுவனராகவும் அதன் இணை இயக்குநராகவும் இருந்தார் பூட்டானில் நடந்த 'மவுண்டன் எக்கோஸ்' இலக்கிய விழாவின் ஆலோசகராகவும் இருந்தார்.  

நீதா குப்தாவால் 2005 இல் நிறுவப்பட்ட ஆங்கிலம், இந்தி மற்றும் இந்திய பிராந்திய மொழிகளில் படைப்பாக்க எழுத்து மற்றும் மொழிபெயர்ப்புகளில் நிபுணத்துவம் பெற்ற ஒரு பன்மொழி வெளியீட்டு நிறுவனமான யாத்ரா புத்தகங்களின் இணை நிறுவனர்-இயக்குநராகவும் உள்ளார்.
# சைனா நாசு

**சைனா நானா சுதாசமா** (Shaina Nana Chudasama பிறப்பு 1 டிசம்பர் 1972), அவரது சுருக்கமான பெயர் சைனா என்சி க்காக பரவலாக அறியப்படுகிறார், ஓர் இந்திய ஆடை வடிவமைப்பாளர், அரசியல்வாதி மற்றும் சமூக சேவகர் ஆவார். மும்பையின் மேனாள் மாநகர அலுவலரின் மகள், அவரது தந்தை நானா சூடாசாமா, கோத்ராவுக்குப் பிந்தைய கலவரத்தைக் கையாண்டதற்காக பாஜக மற்றும் அதன் தலைவர் நரேந்திர மோடியின் நன்கு அறியப்பட்ட விமர்சகராக இருந்தார். சைனா இந்திய அலங்காரத் துறையில் ஒரு புடவை ஒன்றினை ஐம்பத்து நான்கு விதமான வழிகளில் வரைந்ததன் மூலம் 'ராணி ஆஃப் டிராபஸ்' என்று அறியப்படுகிறார். வேகமாக புடவை கட்டியதற்காக கின்னஸ் உலக சாதனை புத்தகத்தில் அவர் இடம் பெற்றுள்ளார். 2004 ஆம் ஆண்டில் பாரதிய ஜனதா கட்சியில் சேர்ந்தார். அவர் பாஜகவின் தேசிய செய்தி தொடர்பாளர், பாஜகவின் தேசிய நிர்வாக குழு உறுப்பினர் மற்றும் பாஜகவின் மகாராஷ்டிரா பிரிவின் பொருளாளர் ஆகிய பதவிகளை வகிக்கிறார். சைனா தனது தொண்டு அலங்கார நிகழ்வுகள் மற்றும் 'ஐ லவ் மும்பை' மற்றும் *<nowiki/>'ஜெயண்ட்ஸ் இன்டர்நேஷனல்* ஆகிய இரண்டு அரசு சார்பற்ற அமைப்பு மூலம் சமூகப் பணிகளில் ஈடுபட்டுள்ளார். ஒரு பெண் அரசியல்வாதி என்ற முறையில், தொலைக்காட்சி விவாதங்களில் பாஜகவின் சார்பாக கலந்து கொள்கிறார்..  

## தனிப்பட்ட வாழ்க்கை
சைனா , நானா சுதாசமா மற்றும் முனிரா சுதாசமா ஆகியோருக்கு மகளாக 1 டிசம்பர் 1972 அன்று, பாம்பேயில் (தற்போது மும்பை) பிறந்தார். இவருக்கு அக்சய் நானா சுதாசமா எனும் சகோதரரும் பிருந்தா எனும் சகோதரியும் உள்ளனர். அவர் 1989 இல் பம்பாயின் குயின் மேரி பள்ளியில் *ஐசிஎஸ்இ* மற்றும் பம்பாயில் செயின்ட் சேவியர்ஸ் கல்லூரியில் அரசியல் அறிவியலில் இளங்கலை பட்டம் பெற்றார். அவள் கல்லூரியில் படிக்கும் போது ஒரு வழக்கறிஞராக இருக்க விரும்பினாள், ஆனால் அவள்விளம்பர துறையில் அதிகம் ஈர்க்கப்பட்டாள். பட்டம் பெற்ற பிறகு, *ஃபேஷன் இன்ஸ்டிடியூட் ஆப் டெக்னாலஜி, நியூயார்க்கில்* பேஷன் டிசைனிங்கில் இணை பட்டம் பெற்றார்.  

ஷைனாவின் தந்தை நானா சுதாசமா, பம்பாயின் மேனாள் மாவட்ட அலுவலர் ஆவார் . அவர் மும்பையில் ஒரு பொதுநோக்காளர், பல மதத்த்வர் இருக்கும் குடும்பத்தினால் வளர்க்கப்பட்டார். அவரது தந்தை தாவூதி போரா ராஷ்டிராவைச் சேர்ந்த இந்து ராஜபுத்திரர், அவரது தாயார் தாவூதி போஹ்ரா முஸ்லிம் குடும்பத்தைச் சேர்ந்தவர்; அவரது சகோதரி ஒரு முஸ்லீம் ஆணுடன் திருமணம் செய்து கொண்டார், அதே நேரத்தில் இவர் ஒரு மார்வாடி ஜெயினை மணந்தார். பல மத குடும்பம் மற்றும் சமூகத்தின் ஒரு பகுதியாக இருப்பதால், அவரது குடும்பம் *பர்யுஷன்*, தீபாவளி, ஈத் மற்றும் கிறிஸ்துமஸ் போன்ற அனைத்து மத விழாக்களையும் கொண்டாடுகிறது. சைனா மணீஷ் முனோட் என்பவரை மணந்தார். அவரை இவர் , பதிமூன்று வயதில் பள்ளியில் சந்தித்தாள் மற்றும் ஆறு வருட பொருத்தம் வலுப்படுத்தலுக்குப் பிறகு இருபத்தி மூன்று வயதில் அவனை மணந்தாள். தனது தொழில், அரசியல் மற்றும் சமூகப் பணிகளை தன்னால் நிர்வகிக்க முடிகிறது என்று சைனா கூறுகிறார். அவர் தனது குடும்பம் மற்றும் ஷனயா மற்றும் அயன் ஆகிய இரண்டு குழந்தைகளுடன் மும்பையில் வசிக்கிறார்.
# பானு அதையா

**பானு அதையா** (Bhanu Athaiya **அண்ணாசாkeeப் ராஜோபாத்யே**; 28 ஏப்ரல் 192915 அக்டோபர் 2020) ஓர் இந்திய ஆடை வடிவமைப்பாளர் . குரு தத், யாஷ் சோப்ரா, பிஆர் சோப்ரா, ராஜ் கபூர், விஜய் ஆனந்த், ராஜ் கோஸ்லா மற்றும் அசுதோஷ் கோவரிக்கர் போன்ற இந்தியத் திரைப்படத் தயாரிப்பாளர்களுடன் அவர் 100 க்கும் மேற்பட்ட படங்களில் பணியாற்றினார்; மற்றும் சர்வதேச இயக்குனர்கள் கான்ராட் ரூக்ஸ் மற்றும் ரிச்சர்ட் அட்டன்பரோ ஆகியோருடன் பணியாற்றியுள்ளார். 1982 இல் *காந்தி திரைப்பட* உடை வடிவமைப்பிற்காக அகாதமி விருதை வென்ற முதல் இந்தியர் ஆவார்.  

## சுயசரிதை
அதையா பிரித்தானிய இந்தியாவின் மகாராஷ்டிராவில் உள்ள கோலாப்பூரில் பிறந்தார். அண்ணாசாகேப் மற்றும் சாந்தாபாய் ராஜோபாத்யே ஆகியோருக்குப் பிறந்த ஏழு குழந்தைகளில் அவர் மூன்றாவது குழந்தை ஆவார். அதையாவின் தந்தை அண்ணாசாகேப் ஒரு ஓவியராக இருந்தார். அதையாவுக்கு ஒன்பது வயதாக இருந்தபோது அவர் இறந்தார்.  

அதைய்யா 15 அக்டோபர் 2020 அன்று மூளை க் கட்டி சிக்கல்களால் தெற்கு மும்பையில் உள்ள மருத்துவ மையத்தில் 91 வயதில் இறந்தார்.  

## தொழில்
அதையா தனது தொழில் வாழ்க்கையை *<nowiki/>'ஈவ்ஸ் வீக்லி*' உட்பட பம்பாயில் உள்ள பல்வேறு பெண்கள் பத்திரிகைகளுக்கு சார்பிலா அலங்கார எழுத்தாளராக தொடங்கினார். பின்னர் அதன் ஆசிரியர் ஒரு நவநாகரீக ஆடைக் கடையினைத் திறந்தபோது, உடைகளை வடிவமைக்க முயற்சி செய்யுமாறு அதையாவிடம் கேட்டார். ஒரு வடிவமைப்பாளராக அவளது வாழ்க்கை பாதையை மாற்ற வழிவகுத்தது. *சிஐடி* (1956) தொடங்கி குரு தத்தின் படங்களுக்கு ஆடைகளை வடிவமைப்பதன் மூலம் அவரது ஆடை வடிவமைப்பாளர் தொழில் வாழ்க்கை தொடங்கியது. அவர் விரைவில் குரு தத்தின் குழுவில் சேர்ந்தார் .  

1956 ஆம் ஆண்டில் *சிஐடி* திரைப்படத்தின் மூலம் திரைப்பட ஆடை வடிவமைப்பாளராக அறிமுகமானார். மற்றும் அதைத் தொடர்ந்து மற்ற குரு தத் படங்களான *பாயாசா* (1957), *சௌத்வின் கா சந்த்* (1960) மற்றும் *சாஹிப் பிபி அவுர் குலாம்* (1962) ஆகிய படங்களிலும் ஆடை வடிவமைப்பாளராக இருந்தார். 50 வருட காலப்பகுதியில் அவர் பல விருதுகளைப் பெற்றுள்ளார். 1982 *காந்தியில்* நடித்ததற்காக சிறந்த உடை வடிவமைப்பிற்கான அகாதமி விருதை வென்றார் (ஜான் மோல்லோவுடன் பகிர்ந்து கொண்டார்). அகாதமி விருது வென்ற முதல் இந்தியர் என்ற பெருமையைப் பெற்றார். அவர் 1991 மற்றும் 2002 இல் இரண்டு தேசிய திரைப்பட விருதுகளையும் வென்றார்.  

100 க்கும் மேற்பட்ட படங்களில், அவர் இந்தியத் திரைப்படத் தயாரிப்பாளர்களான குரு தத், யாஷ் சோப்ரா, பிஆர் சோப்ரா, ராஜ் கபூர், விஜய் ஆனந்த், ராஜ் கோஸ்லா மற்றும் அசுதோஷ் கோவரிக்கர் மற்றும் சர்வதேச இயக்குனர்களான கான்ராட் ரூக்ஸ் மற்றும் ரிச்சர்ட் அட்டன்பரோ ஆகியோருடன் பணியாற்றினார் .  

மார்ச் 2010 இல், ஹார்ப்பர் காலின்ஸ் வெளியிட்ட *தெ ஆர்ட் ஆப் காசிட்டியூம் டிசைன்* புத்தகத்தை அதையா வெளியிட்டார். 13 ஜனவரி 2013 அன்று, அத்தையா புத்தகத்தின் நகலை தலாய் லாமாவுக்கு வழங்கினார்.  

23 பிப்ரவரி 2012 அன்று, அதையா தனது அகாதமி விருதை தி அகாடமி ஆஃப் மோஷன் பிக்சர் ஆர்ட்ஸ் அண்ட் சயின்சுக்குத் திருப்பித் தர விரும்புவதாகக் கூறப்பட்டது, ஏனெனில் அவரது மறைவுக்குப் பிறகு அவரது குடும்பத்தினர் அதனை கவனித்துக் கொள்ள முடியாது என்று உணர்ந்தார். 15 டிசம்பர் 2012 அன்று, அகாதமிக்கு கோப்பை திருப்பி அனுப்பப்பட்டது உறுதி செய்யப்பட்டது.
# மசாபா குப்தா

**மசாபா குப்தா** (Masaba Gupta பிறப்பு 2 நவம்பர் 1989) ஓர் இந்திய ஆடை வடிவமைப்பாளர், *ஹவுஸ் ஆஃப் மசாபா* என்ற தனது சொந்த சிட்டையுடன் இவர் பணியாற்றுகிறார்.  

## ஆரம்ப கால வாழ்க்கை
குப்தா 1989 இல் பிறந்தார் மற்றும் இந்திய நடிகை நீனா குப்தா மற்றும் மேற்கிந்திய தீவுகள் கிரிக்கெட் வீரர் விவியன் ரிச்சர்ட்ஸ் ஆகியோரின் மகளாக மும்பையில் வளர்ந்தார்.  

8 வயதில் இவர் ஒரு டென்னிசு வீராங்கனையாக மாற விரும்பினார், 16] ஆனால் 16 வயதில் பயிற்சியை நிறுத்தினார். நடனம் மற்றும் இசை மீது ஆர்வம் கொண்ட குப்தா, சியாமக் தாவரின் நடனக் குழுவில் சேர விரும்பினார், ஆனால் இவரது தாயார் அதை ஊக்கப்படுத்தவில்லை. இவர் பின்னர் லண்டனில் இசை மற்றும் நடனம் படிப்பை மேற்கொண்டார், ஆனால் இவள் தனிமையாகவும், மனச்சோர்வாக இருந்ததினை உணர்ந்தபோது வெளியேறினார்.  

குப்தா பின்னர் எஸ்என்டிடி மகளிர் பல்கலைக்கழகத்தின் பிரேம்லீலா விட்டல்தாஸ் பாலிடெக்னிக்கில் சேர்ந்தார்.  

குப்தா தனது பள்ளிப் படிப்பு சில சமயங்களில் மற்ற மாணவர்களிடமிருந்து இனவெறியால் பாதிக்கப்படுவதாகக் கூறியுள்ளார். இவரது லாக்மே அலங்கார வார 2014 தொகுப்பிற்கு "*வாண்டரெஸ்*" எனப் பெயரிட்டார், ஒரு புதினமான *தி வாண்டரெஸில் "நாவலாசிரியர் ரோமன் பெய்னின் ஜிப்சி பெண் கதாபாத்திரமான சாஸ்கியாவால் ஈர்க்கப்பட்டது.* குப்தா ஒவ்வொரு தொகுப்பிற்கும் கொடுக்கும் படைப்பு மற்றும் கலைப் பெயர்களுக்காகப் பரவலாக அறியப்படுகிறார். .  

மசாப குப்தா 2016 ஆம் ஆண்டில், குப்தா மேபெலின் நியூயார்க்குடன் இணைந்து பணியாற்றினார், ஆனால் பல்வேறு தளவாட காரணங்களுக்காக இந்த திட்டம் கைவிடப்பட்டது. இவர் தனது இசுட்டைலிசுடா சேகரிப்பே தனது தொழில் வாழ்க்கையின் மிகப்பெரிய வருத்தம் என்று கூறியுள்ளார்.  

குப்தா இன்ஸ்ட்டாகிராம் வழியாக ஒரு அலங்கார பொருட்களை விற்பனை செய்து வருவதில் முன்னோடியாகத் திகழ்கிறார்.வாட்ஸ்அப் மூலம் தனது விற்பனையில் 60 சதவிகிதம் நடைபெறுவதாக இவர் கூறுகிறார்.  

2018 ஆம் ஆண்டில் இவர் இந்திய உயர் பாணியை அணிய விரும்பும் முஸ்லீம் பெண்களை இலக்காகக் கொண்டு ஹிஜாப்-புடவை<nowiki/>வரிசையைத் தொடங்கினார்.  

2019 ஆம் ஆண்டில், நெற்பிளிக்சு குப்தா மற்றும் இவரது தாயார் நீனா குப்தா நடித்த *மசாபா மசாபா எனும்* ஒரு புதிய தொலைக்காட்சித் தொடரை அறிவித்தது, பகுதி புனைக்கதையினை அடிப்படையாகக் கொண்டது இந்தத் தொடர்.
# அருணா ரெட்டி


**புத்தா அருணா ரெட்டி** (*Budda Aruna Reddy*; பிறப்பு 25 திசம்பர் 1995) ஓர் இந்திய பெண் கலைநய சீருடற்பயிற்சியாளர் ஆவார். இவர் சர்வதேச போட்டிகளில் பிரதிநிதித்துவப்படுத்துகிறார். மெல்பேர்னில் நடந்த 2018 உலகக் கோப்பை சீருடற்பயிற்சியில் பெண்கள் வால்ட் போட்டியில் வெண்கலப் பதக்கம் வென்றார். சீருடற்பயிற்சி உலகக் கோப்பையில் பதக்கம் வென்ற முதல் இந்தியர் என்ற பெருமையையும் இவர் படைத்தார். பெல்ஜியத்தின் அன்ட்வெர்ப்பில் நடந்த 2013 உலக கலை சீருடற்பயிற்சி வாகைப்போட்டி உட்பட உலக வாகையாளர் போட்டிகளில் அவர் போட்டியிட்டார். துடுப்பாட்ட வீரர் ராகுல் டிராவிட் தடகள வழிகாட்டி திட்டத்தின் மூலம் இவர் கோஸ்போர்ட்ஸ் அறக்கட்டளையால் (GoSports Foundation) ஆதரிக்கப்படுகிறார். இது இந்தியாவில் விளையாட்டுச் சூழலில் தொழில்முறையையும், நேர்மறையையும் புகுத்தும் தனி நோக்கத்துடன் 2008இல் நிறுவப்பட்டது, இது பல உதவித் தொகைத் திட்டங்கள் மூலம் பல ஒலிம்பிக் மற்றும் பாராலிம்பிக் துறைகளைச் சேர்ந்த பல விளையாட்டு வீரர்களுடன் இணைந்து பணியாற்றியுள்ளது.  

## ஆரம்ப கால வாழ்க்கை
அருணா ரெட்டி, தெலங்காணாவின் ஐதராபாத்தில் கணக்காளரான நாராயண ரெட்டி என்பவருக்கும் சுபத்ரா என்பவருக்கும் மகளாகப் பிறந்தார். ஒரு நிறுவனச் கம்பெனி செயலாளராக இருக்கும் பவானி ரெட்டி என்ற ஒரு மூத்த சகோதரி இருக்கிறார். 2013 ஆம் ஆண்டில் ஐதராபாத்தின் பசீர்பாக் புனித மேரி இளையோர் கல்லூரியில் இடைநிலைப் படிப்பை முடித்தார். பின்னர், 2017 இல் ஐதராபாத்து, புனித மேரி கல்லூரியில் இளங்கலை வணிகவியலை முடித்தார். இவர் கராத்தேவில் கருப்பு பட்டையை கொண்டுள்ளார். இவர் சீருடைப் பயிற்சியில் சேரும் வரை கராத்தேப் பயிற்சியாளராக இருந்தார்.  

## ஆரம்பகால சீருடைப் பயிற்சித் தொழில்
அருணா ரெட்டிக்கு ஐந்து வயதாக இருந்தபோது, இவரது தந்தை இவரை கராத்தேவிலிருந்து வெளியேற்றி, சீருடைப் பயிற்சியில் சேர்த்தார். அவர் இவரது உடலின் நெகிழ்வுத்தன்மையைக் கண்டறிந்து சீருடைப் பயிற்சியில் இவரை ஈடுபடுத்தினார். பின்னர் இவரது தந்தை அருணாவை பயிற்சியாளர்கள், சொர்ணலதா, இரவீந்தர் ஆகியோரின் பயிற்சியின் கீழ் ஐதராபாத்து லால் பகதூர் சாஸ்திரி விளையாட்டரங்கத்தில் சேர்த்தார்.  

சொர்ணலதாவின் கணவர் கிரிராஜ், அருணாவின் திறமையை கவனித்தபின் தனக்குக் கீழ் பயிற்சிக்கு அழைத்துச் சென்றார். கிரிராஜ் 2008இல் ஒரு விபத்தில் இறந்தார். பின்னர் அருணா பயிற்சியாளர் பிரிஜ் கிஷோர் என்பவரின் கீழ் பயிற்சி பெற்றார். அவருடன் மூன்று இந்தியாவின் தேசிய விளையாட்டுகளில் கலந்து கொண்டு பதக்கங்களை வென்றார்.  

## சர்வதேச சீருடைப் பயிற்சித் தொழில்
அருணா 2013, 2014 2017, 2019 ஆம் ஆண்டுகளில் அன்ட்வெர்ப் (பெல்ஜியம்), நானிங் (சீனா), மொண்ட்ரியால்(கனடா), இசுடுட்கார்ட்(டாய்ட்ச் ) ஆகிய நகரங்களில் நடந்த உலக வாகையாளர் போட்டிகளில் பங்கேற்றார். ஆனால் இவரால் தகுதிச் சுற்றுகளை தாண்டி முன்னேற முடியவில்லை.  

### உலகக் கோப்பை வெண்கலப் பதக்கம்
இவர் 2018 சீருடைப் பயிற்சி உலகக் கோப்பையில் கலந்து கொண்டார். இப்போட்டியில் தனிநபர் போட்டியில் பதக்கம் வென்ற முதல் இந்தியர் என்ற சாதனையைப் படைத்தார்.  

அருணா இந்த வெற்றியை தனது திறனை தூண்டிய தன்னை ஒரு சீருடைபயிற்சியாளாராக உணரத் தூண்டிய மறைந்த தனது தந்தைக்கு தனது அர்ப்பணித்தார். தெலங்காணா முதலமைச்சர் க. சந்திரசேகர் ராவிடமிருந்து ₹ 2 கோடி ரொக்கப் பரிசையும் பெற்றார்.  

## பொதுநலவாய விளையாட்டு
ஆத்திரேலியாவின் கோல்ட் கோஸ்ட், 2018 பொது நலவாய நாடுகளின் விளையாட்டுப் போட்டிகளிலும் பங்கேற்கச் செய்தார்.
# சமீரா சனீசு

**சமீரா சனீசு** (Sameera Saneesh பிறப்பு 27 ஜூன் 1983) ஓர் இந்திய கேரள , ஆடைகலன் வடிவமைப்பாளர் ஆவார். தனது உடை வடிமைப்புப் பணிக்காக பரவலாக அறியப்பட்டவர். இவர் மலையாள மொழிப் படங்களிலும் நடித்துள்ளார். சிறந்த ஆடை வடிவமைப்பாளருக்கான (2014 மற்றும் 2018) இரண்டு கேரள மாநில திரைப்பட விருதுகளைப் பெற்றவர். மார்ச், 2019 நிலவரப்படி, அவர் சுமார் 150 திரைப்படங்களில் நடித்துள்ளார். இவர் பரவலாக கேரள ஊடகங்களால் "மலையாளத் திரையுலகின் பரபரப்பான ஆடை வடிவமைப்பாளர்" என்று வர்ணிக்கப்படுகிறார்.  

சமீரா ஆடை வடிவமைப்பாளராக பணியாற்றிய முதல் திரைப்படம் *தி வைட் எலிபண்ட்*, 2008 ஆம் ஆண்டு ஐஜாஸ் கான் இயக்கிய இந்திப் படத்தில் உடை வடிவமைப்பாளராக பணியாற்றினார். சமீரா தற்போது லிம்கா சாதனைகள் புத்தக விருதை "மிகக் குறுகிய காலத்தில் மிக அதிக எண்ணிக்கையிலான படங்களுக்கு ஆடைகளை வடிவமைத்ததற்காக" இடம்பெற்றுள்ளார். திரைப்பட கதாபாத்திரங்களுக்காக ஆடைகளை வடிவமைத்து உருவாக்கும் சுமார் 25 பேர் கொண்ட ஒரு துணைக்குழு இவரிடம் உள்ளது.  
## சுயசரிதை
ஜூன், 1983 இல் இப்ராகிம் மற்றும் ஜமீலா தம்பதியினருக்கு மகளாக சமீரா பிறந்தார். கொச்சி பாரத் மாதா கல்லூரியில் இளங்கலை பட்டப்படிப்பை முடித்தார். வரைதல் மற்றும் துணி ஓவியம் மீதான அரரது விருப்பமே அலங்கார வடிவமைப்பு துறையில் பட்டயம்பெறக் காரணமாக அமைந்தது. இவர் கொச்சியைச் சேர்ந்த பொறியாளர் சனீஷ் கேஜே என்பவரை மணந்தார். இவர் தனது மறைந்த தாய் ஜமீலாவை தனது வாழ்க்கையில் பெரும் செல்வாக்கான நபராகக் குறிப்பிட்டுள்ளார். கொல்கத்தாவைச் சேர்ந்த பிரபல ஆடை வடிவமைப்பாளரான சப்யசாச்சி முகர்ஜி, சமீரா சனீசுவிற்கு "பிடித்த வடிவமைப்பாளர்" ஆவார்.  

## திரைப்பட வாழ்க்கை

### 2009
2009 ஆம் ஆண்டில் மலையாளத்தில் வெளியான *கேரளா கஃபே* திரைப்படத்தில் நடித்தார். இதனை லால் கோசு, சஜி கைலாசு ரேவதி, சியாம் பிரசாத், அன்வர் ரசீத்து, பி. உன்னி கிருஷ்ணன், அஞ்சலி மேனன், எம். பத்மகுமார், சங்கர் ராம்கிருட்டிணன் மற்றும் உதய் கிருட்டிணன் ஆகியோர் இயக்கி இருந்தனர். அதே ஆண்டில் டாடி கூல் திரைப்படத்தில் நடித்தார். மலையாளத் திரைப்படமான இதை ஆசிக் அபு இயக்கியிருந்தார்.  

### 2010
2010 ஆம் ஆண்டில் *கதா துடருன்னு, பெஸ்ட் ஆக்டர், அகதான், மலர்வாடி ஆர்ட்சு கிளப், பிரஞ்செட்ட்யான் அண்ட் டெஹ் செயிண்ட் , இன் தெ கோஸ்ட் ஹவுசு இன்ன்* ஆகிய மலையாளத் திரைப்படங்களில் நடித்தார்.
# நீதா லுலா

**நீதா லுலா** (Neeta Lulla) ஓர் இந்திய ஆடை வடிவமைப்பாளர் மற்றும் அலங்கார தகுநய நடையாளர் ஆவார், அவர் 300 க்கும் மேற்பட்ட படங்களில் பணியாற்றியுள்ளார். அவர் 1985 முதல் திருமண ஆடைகளை வடிவமைத்து வருகிறார். நடிகைகள் ஐஸ்வர்யா ராய் மற்றும் மாதுரி தீட்சித் ஆகியோர் நடித்த பாலிவுட் திரைப்படமான தேவதாஸ் (2002 ஹிந்தி திரைப்படம்) உடை வடிவமைப்பாளராக தனது தொழில் வாழ்க்கையினைத் துவங்கினார்.  

## தொழில் வாழ்க்கை
நகை வடிவமைப்பாளரான வருணா ஜானி இவரது முதல் பெரிய வாடிக்கையாளராக இருந்தார். அந்த நேரத்தில் ஜானி தனது ஆடை வடிவமைப்பாளர் தொழிலைத் தொடங்கவில்லை. அதன் பிறகு லுலா தென்னிந்தியாவில் பாலிவுட் சமூகத்தில் முக்கியத்துவம் வாய்ந்த நடிகர் சுபானாவுக்காக வடிவமைத்தார். இந்த வெற்றியைத் தொடர்ந்து நடிகைகள் சல்மா ஆகா மற்றும் ஸ்ரீதேவிக்காக ஆடைகளை வடிவமைக்கத் துவங்கினார்.  

அபிஷேக் பச்சனுடனான ஐஸ்வர்யா ராயின் திருமணத்திற்காக அவர் வடிவமைத்த ஆடை அவரது தொழில் வாழ்க்கையின் குறிப்பிடத்தக்க படைப்பாகும். அவர் தனது மருதாணி விழாவிற்காக அசுவர்யா ராயின் முத்து பதிக்கப்பட்ட லெஹெங்கா மற்றும் அவரது தென்னிந்திய திருமண விழாவிற்கு கூடுதல் ஆடையை வடிவமைத்தார். வடிவமைப்பாளர் தனக்கு பிடித்த நடிகையாக திவ்ய பாரதியைக் கூறியுள்ளார். நீதா லுலா ஷில்பா ஷெட்டி, ஐஸ்வர்யா ராய், ஸ்ரீதேவி, சப்னா, சல்மா ஆசாத், இஷா கோபிகர் மற்றும் ஜூஹி சாவ்லா ஆகியோருக்காக வடிவமைத்துள்ளார். இவர் டிம்பி கங்குலிக்கு உடை வடிவமைப்பாளராக இருந்தார்.  

இவர் 2016 ஆம் ஆண்டில் வெளியான*மொகெஞ்சதாரோ* திரைப்படத்திற்கு ஆடை வடிவமைப்பாளராக இருந்ததின் மூலம் இவர் பரவலாக அறியப்படுகிறார். இவர் கவுதமி சதகர்ணியுடன் இணைந்து டோலிவுட்டில் ஆடை வடிவமைப்பாளராக தனது தொழில் வாழ்க்கையினைத் துவங்கினார்.  

நீதா லுலா பைத்தானியை உபயோகிப்பதாக அறியப்படுகிறது, இது பல்வேறு வண்ணங்களின் பல நூல்களை இணைத்து, தையல் மற்றும் வெள்ளி நூல்களை இணைத்து உருவாக்கப்ட்டுள்ளது. அவரது குறிப்பிடத்தக்க பைதானி தொகுப்புகளில் ஒன்று பிப்ரவரி 2016 இல் மேக் இன் இந்தியா நிகழ்ச்சிக்காகக் காட்டப்பட்டது. இந்த நிகழ்ச்சியில் அவர் லெஹங்காக்கள், நீண்ட குர்தாக்கள், மேல் ஆடை, தோதி காற் சட்டை, சரோங் பாவாடை உட்பட பலவிதமான உடைகளைக் காட்சிப்படுத்தினார் - இவை அனைத்தும் பைதானி பாணியின்படி அலங்காரம் செய்யப்பட்டன. மகாராஷ்டிராவில் நடைபெற்ற சேகரிப்பு மற்றும் நிகழ்ச்சியைப் பற்றி, நீதா கருத்து தெரிவித்தார்:<blockquote>மகாராஷ்டிரா எப்போதும் என் இதயத்தில் ஒரு சிறப்பான இடத்தைப் பிடித்துள்ளது. இது என் வாழ்நாள் முழுவதும் மற்றும் கலையின் தாய் வீடாகும். மகாராஷ்டிராவின் பாரம்பரியமான பைதானியின் நுணுக்கங்கள், விரிவான தன்மை மற்றும் மாசற்ற தன்மையை வெளிப்படுத்துவதற்காக அதனை நான் தேர்வு செய்துள்ளேன்.</blockquote>2013 ஆம் ஆண்டில், லுலா தனது சொந்த நகரமான மும்பையில் *தி விசில் வுட் இன்டர்நேஷனல் நீதா ஸ்கூல் ஆஃப் ஃபேஷன் எ*னும் நிறுவனத்தை துவங்கினார். இந்த நிறுவனம் அலங்காரம், வணிகம் மற்றும் எழிவரி விறபனை படிப்புகளைத் வழங்குகிறது. இந்த பள்ளி தற்போது சுபாஷ் கைக்கு சொந்தமானது, அவர் லுலாவுடன் பல படங்களில் பணியாற்றியுள்ளார்.
# சிறீ பத்மாவதி மகளிர் மருத்துவக் கல்லூரி


**சிறீ பத்மாவதி மகளிர் மருத்துவக் கல்லூரி** (*Sri Padmavathi Medical College for Women*) என்பது இந்தியாவில் ஆந்திராவின் திருப்பதியில் உள்ள பெண்களுக்காக மருத்துவக் கல்லூரி ஆகும். இந்த கல்லூரி சிறீவெங்கடேசுவரா மருத்துவ அறிவியல் பல்கலைக்கழகத்தால் நிர்வகிக்கப்படுகிறது. இந்த கல்லூரி 2014ஆம் ஆண்டு நிறுவப்பட்டது. இக்கல்லூரியில் ஆண்டு தோறும் 150 மாணவர்கள் மருத்துவம் பயில அனுமதிக்கப்படுகின்றனர்.  

## வரலாறு
பெண்களுக்கான சிறீபத்மாவதி மருத்துவக் கல்லூரி 2014ஆம் ஆண்டில் 150 மாணவர்களின் மருத்துவ பட்ட பட்டப்படிப்புக்காக நிறுவப்பட்டது. இது இந்தியாவில் மகளிருக்காக நிறுவப்பட்ட இரண்டாவது அரசு மருத்துவக் கல்லூரி ஆகும்.  

திருப்பதியில் உள்ள சிறீ வெங்கடேசுவரா மருத்துவ நிறுவன வளாகத்தில் இந்த மருத்துவக் கல்லூரியினை நிறுவத் திருத்தப்பட்ட / மறு மதிப்பீடு செய்யப்பட்ட அத்தியாவசியச் சான்றிதழை (டிடி: 17.09.2013) ஆந்திர அரசு 2013ஆம் ஆண்டு வழங்கியது. மேலும், இந்த வளாகத்தில் சுமார் 50 ஏக்கர் நிலத்தைத் திருமலை திருப்பதி தேவஸ்தானம் ஒதுக்கியது. மேலும் மருத்துவக் கல்லூரி, போதனா மருத்துவமனை, நூலகம் மற்றும் குடியிருப்பு வளாகம் போன்ற வசதிகளை மேம்படுத்த மேலும் 26.2 ஏக்கர் நிலத்தினையும் வழங்கியது.  

மருத்துவக் கல்லூரி, போதனா மருத்துவமனை, மாணவர் விடுதிகள், பணியாளர் குடியிருப்புகள், செவிலியர் கல்லூரி, இயன்முறை சிகிச்சைக் கல்லூரி மற்றும் பிற கட்டிடங்களின் பல்கலைக்கழக வளாகத்தில் அமைந்துள்ளன.  

## துறைகள்
இந்த மருத்துவக் கல்லூரியில், மயக்கவியல், உடற்கூறியல், உயிர்வேதியியல், உயிர் தகவல்நுட்பவியல், உயிரி தொழில்நுட்பவியல், இருதயவியல்,   இருதய அறுவை சிகிச்சை, சமூக மருத்துவம், பல் அறுவை சிகிச்சை, தோல் நோய், அவசர மருத்துவம், உட்சுரப்பியல், காது மூக்கு தொண்டி மருத்துவம், தடயவியல் மருத்துவம், பொது அறுவை சிகிச்சை, குருதியியல், மருத்துவ புற்றுநோய், மருந்தியல், நுண்ணுயிரியல், சிறுநீரகவியல், நரம்பியல், நரம்பியல் அறுவை சிகிச்சை, அணுக்கரு மருத்துவம்,  மகப்பேறியல் மற்றும் மகளிர் மருத்துவம்,   கண் மருத்துவம், எலும்பியல், குழந்தை மருத்துவம், நோயியல், உடலியங்கு இயல், மனநோய், கதிரியக்க மருத்துவம் உள்ளிட்ட துறைகளும் வசதிகளும் உள்ளன.  
இந்த மருத்துவக் கல்லூரியில் 1) 5 வருட மருத்துவப் பட்டப்படிப்பும், 2) முதுநிலை 2 வருட இயன்முறை மருத்துவம், 3) முதுநிலை 2 வருட உடற்கூறியல் மற்றும் உடற்செயலியல், 4) முதுநிலை 2 வருட உயிர்வேதியியல் மற்றும் நுண்ணுயிரியல் 5) முதுநிலை உயிர்த்தொழில்நுட்பவியல் 6) முதுநிலை தகவல் தொழில்நுட்பவியல் 7) சான்றிதழ் படிப்புகள் மற்றும் பட்ட மேற்படிப்பு சான்றிதழ் படிப்புகளை மருத்துவம் சார்ந்த துறைகளில் வழங்குகின்றது.
# மீரு தல்வாலா

பிரிட்டிசு கொலம்பியாவின் வான்கூவரில் உள்ள இந்திய உணவகங்களான *விஜ்* மற்றும் *ரங்கோலியின்* முன்னாள் கணவர் விக்ரம் விஜ் **உடன் மீரு தல்வாலா** (Meeru Dhalwala )சமையல்காரர் மற்றும் இணை உரிமையாளராக உள்ளார். இவர் ஓர் எழுத்தாளர் ஆவார்.  

## ஆரம்பகால வாழ்க்கை மற்றும் கல்வி
மீரு தல்வாலா இந்தியாவில் பிறந்தார் . இவர் இளமையாக இருந்த சமயத்தில் இவளர் பெற்றோருடன் வாஷிங்டன் டிசிக்கு குடிபெயர்ந்தார். மனித உரிமைகள் மற்றும் பொருளாதார மேம்பாட்டுத் திட்டங்களில் பல்வேறு சர்வதேச இலாப நோக்கற்ற நிறுவனங்களுடன் பணிபுரிந்த இவர் டிசியில் தனது தொழில் வாழ்க்கையைத் தொடங்கினார். இவர் இங்கிலாந்தில் உள்ள பாத் பல்கலைக்கழகத்தில் பயின்றார், மேம்பாட்டு ஆய்வுகளில் முதுகலைப் பட்டம் பெற்றார்.  

## தொழில் வாழ்க்கை
பிப்ரவரி 1995 இல், தால்வாலா தனது கணவர் விக்ரம் விசுடன், பிரிட்டிசு கொலம்பியாவின் வான்கூவரில் சேர்ந்தார். இவர் சமையலறையை நிர்வகிக்கத் தொடங்கினார் மற்றும் புதிதாகத் திறக்கப்பட்ட *உணவகமான விஜ்ஸின்* சமையல் குறிப்புகளை உருவாக்கினார். 2003 வாக்கில், நியூயார்க் டைம்ஸின் மார்க் பிட்மேன் விஜின் உணவகத்தை "உலகின் மிகச்சிறந்த இந்திய உணவகங்களில் ஒன்றாகும்" எனப் பாராட்டினார்.  

2004 ஆம் ஆண்டில், தால்வாலா மற்றும் விஜ் *ரங்கோலி* என்ற இரண்டாவது உணவகத்தினை துவங்கினர். அந்தப் பெண்கள்அனைவரும் இந்தியாவின் பஞ்சாபில் இருந்து வந்தவர்கள். வான்கூவரில் உள்ள விஜின் நிறுவனங்களுக்கான நிதி மற்றும் செயல்பாடுகளுக்கு தலைமை வகிக்கும் *ஓகுஸ் இஸ்தீஃப்* உடன் இந்த திட்டம் இருந்தது. ஷானிக் ஒரு இந்திய உணவகமாக இருந்தது, இவளுடைய விஜ் மற்றும் ரங்கோலி உணவுப் பட்டியல்களில் வேறுபட்டது. ஷானிக் மார்ச் 2015 இல் மூடப்பட்டது.  

டால்வாலா மற்றும் விஜ் இணைந்து இரண்டு சமையல் புத்தகங்களை வெளியிட்டனர், 2006 இல், தால்வாலா முதல், *விஜ்'ஸ்: எலெகண்ட் அண்ட் இன்சுபயர்டு இண்டியன் குசைன்* எனும் நூலினை எழுதினார், இது 2007 இல் பல விருதுகளையும் வென்றது. இதில், கனடாவின் சிறந்த சமையல் புத்தகம் மற்றும் கோர்டன் டி'ஓர் கோல்ட் ரிப்பன் சர்வதேச சமையல் புத்தக விருது ஆகிய குறிப்பிடத்தகுந்தது ஆகும். புத்தக வடிவமைப்பில் சிறந்து விளங்கும் *அல்குயின் சொசைட்டி* விருதுகளின் குறிப்புப் பிரிவில் இந்தப் புத்தகம் முதல் இடத்தைப் பிடித்தது. 2010 இல், இவர் *விஜஸ் அட் ஹோம்: ரிலாக்ஸ் ஹனி*, நூலினை வெளியிட்டார். இது இந்தியாவின் சிறந்த உணவு நூலாக கோர்மண்ட் உலக சமையல் புத்தக விருதுப் பட்டியலில் இரண்டாவது இடம் பிடித்தது
# கார்லசு புச்திமோன்


**கார்லசு புச்திமோன்** (*Carles Puigdemont i Casamajó*; பிறப்பு: 29 திசம்பர் 1962) எசுப்பானியாவின் காத்தலோனியா தன்னாட்சிப் பகுதியின் தலைவர் ஆவார். 2017-ஆம் ஆண்டில் காத்தலோனியா தன்னாட்சிப் பிரதேசத்திற்கு நடைபெற்ற தேர்தலில் கார்லசு புச்திமோனின் அரசியல் கட்சி பெரும்பான்மையான இடங்களில் வெற்றி பெற்று ஆட்சி அமைத்தது. இவர் காத்தலோனியா தன்னாட்சிப் பிரதேசத்தை தனி நாடாகக் கோரும் போராட்ட இயக்கத்தின் தலைவரும் ஆவார்.  

## ஆட்சிக் கவிழ்ப்பு
கார்லசு புச்திமோன் 2017 அக்டோபர் 27 அன்று எசுப்பானியாவில் இருந்து காத்தலோனியா தன்னிச்சையாக விடுதலையை அறிவித்ததைத் தொடர்ந்து கார்லசு காத்தலோனியாவின் அரசுத்தலைவராக இருக்கும் நிலை சர்ச்சைக்குரியதாயிற்று. எசுப்பானியப் பிரதமர் மரியானோ ரஜோயா, 2017 அக்டோபர் 28 அன்று புச்திமோனை காத்த்லோனிய அரசுத்தலைவர் பதவியிலிருந்து பதவி நீக்கம் செய்தார். ஆனால் புச்திமோன் தனது பதவி நீக்கத்தை அங்கீகரிக்கவில்லை. தான் ஒரு விடுதலை பெற்ற காத்தலோனியாவை உருவாக்கப் போராடுவேன் என்று கூறினார்.  

2017 அக்டோபர் 30 அன்று, எசுப்பானிய நீதித்துறையின் நடவடிக்கையைத் தவிர்ப்பதற்காக புச்திமோன் பெல்சியத்திற்குத் தப்பிச் சென்றார். ஒரு மாதம் கழித்து, அவர் மீண்டுமதெசுப்பானிய நாடாளுமன்றத்திற்குத் தேர்ந்தெடுக்கப்பட்டார்.  

## கைது நடவடிக்கைகள்
நவம்பர் 2 அன்றுதெசுப்பானிய நீதிமன்றம் விடுத்த கைது ஆணையை, புச்திமோனுக்கும், நான்கு அமைச்சரவை உறுப்பினர்களுக்கும் எதிராக ஐரோப்பிய ஒன்றியம் மூலம் பெல்சிய அதிகாரிகளுக்கு வழங்கியது. இரண்டு நாட்களுக்குப் பிறகு, அவர்கள் பெல்சியக் காவல்துறையிடம் சரண் அடைந்தனர். சில மணி நேரம் கழித்து புச்திமோன் விடுவிக்கப்பட்டார். 2018 ஏப்ரல் 5 அன்று, செருமனியின் ஸ்கெல்ஸ்விக்-ஹோல்ஸ்டைன் மாநிலத்தில் உள்ள ஒபெர்லேண்டெஸ்கெரிச், கிளர்ச்சிக் குற்றச்சாட்டில் புச்திமோன் ஒப்படைக்கப்படமாட்டார் என்று தீர்ப்பளிக்கப்பட்டதுடன், அவரைப் பிணையில் விடுவித்தனர்.  

சேதத் துரோக வழக்கில்பெசுப்பானிய உச்ச நீதிமன்றத்தின் கைது ஆணையின் படி, 2023 செப்டம்பர் 23 அன்று இத்தாலி, சார்டினியா தீவில் தங்கியிருந்த கார்லசு புச்திமோன் இத்தாலிய காவல்துறையினரால் கைது செய்யப்பட்டார்.  

## மேற்கோள்களும் குறிப்புகளும்
;தகவல் குறிப்புகள்  

;மேற்கோள்கள்
# மனீத் சௌகான்

**மனீத் சவுகான்** (Maneet Chauhan பிறப்பு 27 அக்டோபர் 1976 பஞ்சாப் லூதியானா ) ஓர் இந்திய அமெரிக்க சமையல்காரர் மற்றும் பஞ்சாபி வம்சாவளியைச் சேர்ந்த தொலைக்காட்சி ஆளுமை ஆவார். முன்னதாக சிகாகோ, நாஷ்வில்லி மற்றும் நியூயார்க்கில் உள்ள பல குறிப்பிடத்தக்க உணவகங்களின் நிர்வாக சமையல்காரராக இருந்தார். *ஃபுட் நெட் ஒர்க்கின் சாப்டு* நிகழ்ச்சியில் நீதிபதியாக இடம்பெற்றார். இவர் *தி நெக்ஸ்ட் அயர்ன் ஷெஃப்*, *ஏபிசியில் தி வியூ* ஏபிசி, *அயர்ன் செஃப் அமெரிக்கா*, *தெ நெக்சுடு அயர்ன் செஃப்* ஆகிய நிகழ்ச்சிகளில் கலந்து கொண்டார். மற்றும் ஃபுட் நெட்வொர்க்கில் *அமெரிக்காவின் ஒர்ஸ்டு குக் இன் அமெரிக்கா போட்டியின்* இறுதிப் போட்டியில் நடுவராக கலந்து கொண்டார். இவர் 2021 ஃபுட் நெட்வொர்க் போட்டி வாகையாளர் போட்டியில் வென்றார்.  

சவுஹானை ஜனாதிபதி ஒபாமா மற்றும் முதல் பெண்மணி மைக்கேல் ஒபாமா ஆகியோர் வெள்ளை மாளிகைக்கு 2014 ஆம் ஆடில் *ஈஸ்டர் எக் ரோல் ஹன்டருக்கு* அழைத்தனர். செப்டம்பர் 2012 இல் அதன் முதல் மன்றத்தின் ஒரு பகுதியாக 100 செல்வாக்கு மிக்க இந்திய அமெரிக்க தலைவர்களுக்கு விருந்துக்கு அழைத்த இந்தியஸ்போராவின் உறுப்பினர்களில் ஒருவராக இருந்தார். இந்த மூன்று நாள் மன்ற நிகழ்வுகள் சமூகத்தை ஊக்குவிப்பதை நோக்கமாகக் கொண்டது மற்றும் கூட்டு இலக்குகளை வெளிப்படுத்துவதனை நோக்கமாகக் கொண்டது. சௌகான், அமெரிக்காவின் சமையல் கல்வி நிறுவனம், கல்லூரியின் ஹைட் பார்க் வளாகத்தில் முக்கிய உரையை வழங்கினார் மேலும் அமெரிக்காவின் சமையல் நிறுவனத்தின் தூதராக நியமிக்கப்பட்டார். "உணவு சேவை மற்றும் விருந்தோம்பல் தொழிற்துறைக்கு சிறப்பான சேவை" வழங்கியவர் என்ற அங்கீகாரத்தையும் பெற்றார்.  

## தொழில் வாழ்க்கை
சௌகான் ஒரு சீக்கிய குடும்பத்தில் பிறந்தார். இவர் மணிப்பால், இந்தியா, மணிபால் பல்கலைக்கழகத்தில் உள்ள *வெல்கம் குரூப் ஆஃப் கிரேஜுவேட் ஸ்கூலில்* தனது சமையல் வாழ்க்கையைத் தொடங்கினார் , கலந்து கொண்டார் மற்றும் இவரது வகுப்பிற்கான அனைத்து விருதுகளையும் இவர் வென்றார். ஒரு பயிற்சியாளர், சமையல்காரராக, இவர் இந்தியாவில் ஓபராய் குழு, தாஜ் குழு, வரவேற்பு குழு மற்றும் ஷெரட்டன் குழுவுடன் பணிபுரிந்தார்.  

2000 ஆம் ஆண்டில் பட்டப்படிப்புக்குப் பிறகு, நியூ ஜெர்சியிலுள்ள செர்ரி ஹில்லில் ஒரு புதிய உணவகத்திற்கு நிர்வாகியாக பணியமர்த்தப்பட்டார், அங்கு இவர் ஒரு குழுவுக்கு தலைமை தாங்கி உணவகத்தின் இருக்கை திறனை 70 இடங்களிலிருந்து 140 இடங்களுக்கு விரிவுபடுத்தினார். 2003 ஆம் ஆண்டில், 27 வயதில், இல்லினாய்ஸின் சிகாகோவில் வெர்மிலியன் இன் நிர்வாக சமையல்காரரானார், தி சிகாகோ ட்ரிப்யூனில் இருந்து 3-நட்சத்திரங்களைப் பெற்றார். 2007 ஆம் ஆண்டில், இவர் நியூயார்க்கில் வெர்மிலியன் சென்றார், அங்கு இவர் டைம் இவுட் இதழால் *'பெஸ்ட் இம்போர்டட் டூ நியூயார்க்*<nowiki/>' ஆக பரிந்துரைக்கப்பட்டார். இவரது பாணி இந்திய உணவுகளின் பாரம்பரியத்தைக் கொண்ட "உலகளாவிய இணைவு" என்று விவரிக்கப்பட்டுள்ளது.  

## சமுக சேவை
மனீத் சவுகான் சமுதாயத்தில் பின் தங்கிய குழந்தைகளுக்கு பயனடயும் வகையிலான நிதி சேகரிப்பு விழாக்களில் கலந்து கொண்டுள்ளார். இந்தியாவில் மற்றும் பிலிப்பைன்சில் ஏற்பட்ட ந்ற்பட்ட சூறாவளி நிவாரண முயற்சிகளில் ஈடுபட்டுள்ளார்.
# கவிதா ராமதாஸ்

**கவிதா நந்தினி ராமதாஸ்** (Kavita Nandini Ramdas பிறப்பு 1963) என்பவர் தற்போது திறந்த சமுதாய அறக்கட்டளைகளின் மகளிர் உரிமைகள் திட்டத்தின் இயக்குநராக உள்ளார் மற்றும் பாலின சமத்துவம் மற்றும் நீதிக்காக உலகளவில் அங்கீகரிக்கப்பட்ட வழக்கறிஞரும் ஆவார்.  

முன்னதாக, அவர் ஃபோர்டு அறக்கட்டளையின் தலைவர் டேரன் வாக்கரின் மூத்த ஆலோசகராக இருந்தார். இந்தியா, நேபாளம் மற்றும் இலங்கையில் உள்ள அலுவலகத்தை பிரதிநிதித்துவப்படுத்தி, ஃபோர்டின் இந்திய நாட்டின் பிரதிநிதியாக 3 ஆண்டுகள் பணியாற்றிய பிறகு அவர் 2015 இல் ஆலோசகராகப் பதவியேற்றார். அதற்கு முன், இசுட்டான்போர்ட் பல்கலைக்கழகத்தில் *ஃப்ரீமேன் ஸ்போக்லி இன்ஸ்டிடியூட் ஃபார் இன்டர்நேஷனல்* கல்வியில் சமூக தொழில்முனைவோர் திட்டத்தின் நிர்வாக இயக்குநராக இருந்தார். கவிதா பெண்களுக்கான உலகளாவிய நிதியின் முன்னாள் தலைவர் மற்றும் தலைமை நிர்வாக அதிகாரியாக இருத போது பெண்ணிய பரோபகாரத்திற்கான பங்களிப்பிற்காக பரவலாக அரியப்படுகிறார்..  

## பின்னணி மற்றும் இணைப்புகள்
கவிதா ராமதாஸ் இந்திய கடற்படையின் மேனாள் தலைவர் , அதிகாரியான லட்சுமிநாராயணன் ராமதாஸின் மகள் ஆவார். கவிதாவின் பெற்றோர் இருவரும், ஓய்வு பெற்ற கடற்படை தலைவர் ஆவர். கடற்படை அதிகாரிகளான எல் ராமதாஸ் மற்றும் லலிதா ராமதாஸ் மற்றும் அவரது சகோதரி சகாரி ராமதாஸ் ஆகியோர் ஆம் ஆத்மி கட்சியின் முக்கிய குழுவுடன் தொடர்பு கொண்டுள்ளனர்.  

கவிதா ராமதாஸ் இந்தியாவின் டெல்லியில் பிறந்தார் மற்றும் மும்பை, டெல்லி, லண்டன், ரங்கூன் மற்றும் பான் ஆகியவற்றில் வளர்ந்தார். இவர் பானில் உள்ள *நிக்கோலசு குசானசு ஜிம்னாசுட்டியம் பள்ளி, மும்பையில் உள்ள கேதட்ரல் அண்ட் ஜான் கனான் பள்ளி, புதியில்லியில் உள்ள இசுபிரிங்தலசு* பள்ளிகளில் கல்வி பயின்றார். 1982 வரை இரண்டு வருடங்கள் டெல்லி பல்கலைக்கழகத்தின் இந்து கல்லூரியில் அரசியல் அறிவியல் பிரிவில் பட்டம் பெற்றார். 1983 ஆம் ஆண்டில், மாசசூசெட்ஸின் தெற்கு ஹாட்லியில் உள்ள மவுண்ட் ஹோலியோக் கல்லூரியில் பயில இவருக்கு உதவித்தொகை வழங்கப்பட்டது, அங்கு அவர் 1985 இல் சர்வதேச உறவுகளில் இளங்கலைப் பட்டம் மற்றும் 1988 இல் பிரின்ஸ்டன் பல்கலைக்கழகத்தில் உள்ள உட்ரோ வில்சன் பொது மற்றும் சர்வதேச விவகாரங்களில் இருந்து சர்வதேச மேம்பாடு மற்றும் பொது கொள்கை படிப்புகளில் முதுகலைப் பட்டம் பெற்றார்.  

1990 இல் ராமதாஸ் கல்லூரியில் சந்தித்த சமாதான வழக்கறிஞரான சுல்பிகார் அகமதுவை மணந்தார். சுல்ஃபிகார் பாகிஸ்தான் கல்வி மற்றும் போர் எதிர்ப்பு ஆர்வலர், *ஹாரிஸ்பர்க் செவனில்* ஒருவரான எக்பால் அகமதுவின் மருமகன் ஆவார். ஒரு மூத்த கடற்படை அதிகாரியாக அவரது தந்தையின் நிலையினைக் கருத்தில் கொண்டு, அவர்களின் உறவு இந்தியாவின் தேசிய பாதுகாப்பில் சமரசம் செய்யக்கூடும் என்ற ஊகங்கள் இருந்தன.  

பில் & மெலின்டா கேட்சு அறக்கட்டளையின் உலகளாவிய மேம்பாட்டுத் திட்ட ஆலோசனைக் குழுவின் முன்னாள் உறுப்பினர் ஆவார், மேலும் பிரின்ஸ்டன் பல்கலைக்கழகத்தின் அறங்காவலர் குழுவிலும், பிரின்ஸ்டன் பல்கலைக்கழகத்தில் உட்ரோ வில்சன் பள்ளியின் பாலின சமத்துவ ஆலோசகர்கள் குழுவிலும் பணியாற்றுகிறார். ஆசிய பெண்கள் பல்கலைக்கழகம் மற்றும் வறுமை மற்றும் மனித உரிமைகள் குறித்த ஆப்பிரிக்க பெண்கள் மில்லினியம் முன்முயற்சிக்கான ஆலோசனை குழுவிலும் இடம்பெற்றுள்ளார். அவர் ஆசுபென் கல்வி நிறுவன ஹென்றி கிரவுன் ஃபெலோ திட்டத்தில் உறுப்பினராக உள்ளார் மற்றும் முன்பு பெண்கள் நிதி வலையமைப்பின் வாரிய உறுப்பினராக பணியாற்றினார்.
# அஞ்சலி சுட்


**அஞ்சலி சுட்** (Anjali Sud பிறப்பு ஆகஸ்ட் 13, 1983) இந்திய வம்சாவளியைச் சேர்ந்த ஓர் அமெரிக்க தொழிலதிபர் மற்றும் எழிவரி நிகழ்படத் தளமான விமியோவின் தலைமை நிர்வாக அதிகாரி ஆவார். முன்பு பொது மேலாளர் மற்றும் சந்தைப்படுத்தல் தலைவராக பணியாற்றிய பிறகு, சூட் ஜூலை 2017 இல் நியமிக்கப்பட்டார். டால்பி ஆய்வகங்களின் குழுவில் சுட் பணியாற்றுகிறார், உலகப் பொருளாதார மன்றத்தின் இளம் உலகளாவிய தலைவராக நியமிக்கப்படுகிறார், மேலும் 2018 ஆம் ஆண்டில் பார்ச்சூனின் 40 வயதிற்குட்பட்ட 40 வளர்ந்து வரும் வணிகத் தலைவர்களில் ஒருவராக பட்டியலிடப்பட்டார்.  

## ஆரம்பகால வாழ்க்கை மற்றும் கல்வி
சுட் மிச்சிகனில் உள்ள டிட்ராய்டில் இந்தியக் குடியேறியவர்களின் மகளாகப் பிறந்தார். இவர் மிச்சிகனில் உள்ள பிளின்ட்டில் வளர்ந்தார். 2011 இல், ஆர்வர்டு வணிகப் பள்ளியில் முதுகலை வணிகப் பட்டம் பெற்றார்.  

## தொழில் வாழ்க்கை
2005 மற்றும் 2014 க்கு இடையில், *சட் சஜென்ட் அட்வைசர்ஸ், டைம் வார்னர்* மற்றும் அமேசான் ஆகியவற்றில் நிதி, ஊடக மற்றும் மின்-வணிகத்தில் பதவிகளை வகித்தார்.  

2014 இல், சட் ஐஎசி துணை நிறுவனமான விமியோவில் உலகளாவிய சந்தைப்படுத்தல் தலைவராக சேர்ந்தார். இவர் பின்னர் விமியோவின் முக்கிய உருவாக்குநராகவும் வணிகத்தின் பொது மேலாளராக பணியாற்றினார், அங்கு இவர் நிகழ்படத்தினை ஓம்புதல், விநியோகம் மற்றும் பணமாக்குவதற்கான நிறுவனத்தின் சலுகையை உருவாக்கினார். மேலாளராக, விமியோ வணிகம் (சந்தைப்படுத்துபவர்கள் மற்றும் நிறுவனத்திற்கான உறுப்பினர் திட்டம்), 360 நிகழ்பட ஆதரவு, மற்றும் நிகழ்பட ஒத்துழைப்பு மற்றும் மறுஆய்வுக் கருவிகள் உட்பட பல முறைகளை இவர் துவக்கினார்.  

சட் ஜூலை 2017 இல் விமியோவின் தலைமை நிர்வாக அதிகாரியாக நியமிக்கப்பட்டார், ஏனெனில் நிறுவனம் அசல் உள்ளடக்கத்தில் முதலீடு செய்வதிலிருந்து நிகழ்பட உருவாக்குநர்களுக்கான மென்பொருள் மற்றும் கருவிகளை வழங்குவதில் அதன் மூலோபாயத்தை மறுபரிசீலனை செய்ய திட்டமிட்டுள்ளது. செப்டம்பர் 2017 இல், ஒளிக்காட்சித் தாரை கையகப்படுத்துவதை சட் மேற்பார்வையிட்டார். ஏப்ரல் 2019 இல், சட் நிகழ்படத் திருத்த செயலியான *மேகிஸ்டோவை* கையகப்படுத்துவதை மேற்பார்வையிட்டார்.  

நவம்பர் 2020 இல், விமியோ $ 2.75 பில்லியன் மதிப்பீட்டில் த்ரைவ் கேபிடல் மற்றும் ஜிஐசியிடம் இருந்து 150 மில்லியன் டாலர்களை பங்கு முதலீட்டு நிதியுதவி மூலம் திரட்டியது. ஜனவரி 2021 இல், விமியோ $ 5 பில்லியனுக்கும் அதிகமான மதிப்பீட்டில் *டி. ரோவ் பிரைஸ் மற்றும் ஓபென்டோர்ஃப் எண்டர்பிரைசசு* ஆகியவற்றிலிருந்து 300 மில்லியன் டாலர்களை பங்கு முதலீட்டு நிதியுதவி மூலம் திரட்டினார். 2021 ஆம் ஆண்டின் Q2 இல் விமியோவை ஒரு சுயாதீன பொது நிறுவனமாக மாற்றும் என்று IAC அறிவித்தது.  

சுட் டால்பி ஆய்வகங்களின் குழுவில் பணியாற்றுகிறார். இவர் உலக பொருளாதார மன்றத்தின் இளம் உலகளாவிய தலைவர் ஆவார்.  

நவம்பர் 2017 இல், சட் தி ஹாலிவுட் ரிப்போர்ட்டரின் அடுத்த ஜென்: 35 வயதிற்குட்பட்ட 35 கௌரவ விருது பெறுபவர்களில் ஒருவராக பட்டியலிடப்பட்டார்.  

மார்ச் 2018 இல், க்ரெயினின் நியூயார்க் அதன் 40 வருடாந்திர கௌரவாளர்களில் ஒருவராக சுட்டைத் தேர்ந்தெடுத்தது.
# ஆடம் வார்லாக்


**ஆடம் வார்லாக்** என்பது மார்வெல் காமிக்சு நிறுவனத்தால் வெளியிடப்பட்ட அமெரிக்க வரைகதை புத்தகத்தில் தோன்றிய ஒரு கனவுருப்புனைவு காமிக்சு மீநாயகன் கதாபாத்திரம் ஆகும். இந்தக் கதாபாத்திரத்தை எழுத்தாளர் ராய் தாமஸ் மற்றும் கில் கேன் ஆகியோர் உருவாக்கினார்கள். இவரின் முதல் தோற்றம் செப்டம்பர் 1967 இல் வெளியான 'ஃபெண்டாஸ்டிக் ஃபோர்' #66-67 என்ற கதையில் தோற்றுவிக்கப்பட்டது.  

வரைகதை புத்தகங்களின் வெள்ளிக் காலத்தில் அறிமுகமான இந்த கதாபாத்திரம் நான்கு தசாப்த காலமாக் மார்வெல் வெளியீடுகளில் தோன்றியது, மேலும் மார்வெல் பிரீமியர் மற்றும் விசித்திரக் கதைகள் மற்றும் ஸ்ட்ராங்க டைல்ஸ் போன்ற தொகுதிகள் மற்றும் பல தொடர்புடைய வரையறுக்கப்பட்ட தொடர்களில் தோன்றியுள்ளார். இந்த கதாபாத்திரம் வரைகதையில் இருந்து இயங்குபட தொலைக்காட்சித் தொடர்கள் மற்றும் நிகழ்பட ஆட்டகங்கள் உட்பட பல்வேறு தொடர்புடைய மார்வெல் பொருட்களில் இடம் பெற்றுள்ளது.